JUBILE บวกเฉียด 3% หลังกำไรไตรมาส 3/61 โตกว่าคาด โบรกฯแนะซื้อเป้า 32 บ. อัพไซด์พุ่งปรี๊ด!
JUBILE บวกเฉียด 3% หลังกำไรไตรมาส 3/61 โตกว่าคาด โบรกฯแนะซื้อเป้า 32 บ. อัพไซด์พุ่งปรี๊ด 79% ล่าสุด ณ เวลา 12.12 น. อยู่ที่ 17.90 บาท บวก 0.50 บาท หรือ 2.87% สูงสุดที่ 18.30 บาท ต่ำสุดที่ 17.71 บาท ด้วยมูลค่าซื้อขาย 11.73 ล้านบาท
8 พ.ย. 2561

ผู้สื่อข่าวรายงานว่า ราคาหุ้น บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE ล่าสุด ณ เวลา 12.12 น. อยู่ที่ 17.90 บาท บวก 0.50 บาท หรือ 2.87% สูงสุดที่ 18.30 บาท ต่ำสุดที่ 17.71 บาท ด้วยมูลค่าซื้อขาย 11.73 ล้านบาท ส่งผลให้มีอัพไซด์จากราคาเป้าหมายที่ 32 บาท อยู่ 78.77%

ทั้งนี้ ราคาหุ้น JUBILE ปรับตัวเพิ่มขึ้นหลังรายงานผลการดำเนินงานประจำไตรมาส 3/61 มีกำไรเพิ่มขึ้น
ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น JUBILE และปรับไปใช้ราคาเป้าหมายปี 2562 ที่ 32 บาท อิง PER ที่ 23 เท่า โดยราคาหุ้นทีปรับลงมาแรงจากสภาพคล่องของหุ้น จนปัจจุบันอยู่ในโซน Valuation ที่มี Discount มาก ขณะที่ผลประกอบการยังมีการเติบโต และฐานะการเงินแกร่ง
โดยกำไรไตรมาส 3/61 ดีกว่าคาด 14% อยู่ที 51 ล้านบาท (โต 14% เทียบจากปีก่อน และโต 5 เทียบจากไตรมาสก่อน) จากอัตราทำกำไรทีดีกว่าคาด และช่วง 9 เดือนแรกคิดเป็น 67% ของทั้งปี และคาดกำไตรมาส 4/61 ยังแสดงกำไรฟื้นตัวทั้งเมื่อเทียบจากปีก่อนและเมื่อเทียบจากไตรมาสก่อน
ด้านราคาหุ้นปัจจุบันอยู่ในโซน Deep valuation คิดเป็น PER ที่ปี 2562 เพียง 12.3 เท่า เทียบเท่า ค่าเฉลี่ย –1.75SD ซึ่งอดีต 7 ปีหลัง ราคาหุ้นเคยลงถึงระดับนี้เพียง 2 ครั้งและฟื้นตัวตลอด และยังต่ำกว่ากลุ่มค้าปลีกทีสูง 27 เท่า ขณะที่ธุรกิจยังเป็นภาพของ Stable growth ที่มีฐานะการเงินแข็งแกร่งและกำลังจะเข้า High Season ในไตรมาสสุดท้าย
สำหรับแผนงานช่วงไตรมาสสุดท้ายยังเป็นเชิงรุกทั้ง 1.) การเปิดสาขาใหม่อีก 7-8 แห่ง (ช่วง 9 เดือนแรกเปิดไป 4 แห่ง) และเป็นไตรมาสที่เปิดมากสุดในรอบหลายปี แต่มีสาขาใหญ่ อาทิ ไอคอน สยาม (200 ตร.ม.), CTW (45 ตร.ม.) vs สาขาปกติ 10 ตร.ม. ซึ่งโดยรวมสาขาใหม่ไตรมาสนี้จะเทียบเท่ายอดขายสาขาปกติไม่ต่ำกว่า 10 แห่งหรือ 8% จากปัจจุบันมี 129 แห่ง
รวมทั้ง 2.) การออกสินค้าใหม่เพื่อรับช่วง High Season อาทิ Kitty series (ปลายก.ย.), Jubilee iMoment (20 ต.ค.) ซึ่งใช้นวัตกรรมใหม่บันทึกภาพ/คลิปผ่านแหวน เพิ่มมูลค่าให้สินค้าจะเริ่มออกตลาดต้นพ.ย. ซึ่งบริษัทคาดหมายสร้างรายได้เต็มปีคิดเป็น 6% ของยอดขาย
ทั้งนี้โดยรวม บล.โนมูระ พัฒนสิน ประเมินกำไรไตรมาส 4/61 ยังเป็นภาพการฟื้นตัวเมื่อเทียบจากปีก่อนและเมื่อเทียบจากไตรมาสก่อน หนุนทั้งปีโต 17% และยังเป็น Stable growth ต่อในปี 2562 โต 14%